Primul lucru făcut de Dani Alves, după eliberarea condiționată: a petrecut cu prietenii și familia până la 5 dimineața!
Fostul star de la Sevilla, Barcelona, Juventus și PSG a fost eliberat condiționat din închisoarea Brians 2, după ce a plătit o cauțiune de 1 milion de euro.
Petrecerea sa a creat nemulțumire în Spania
El a petrecut doar un an și jumătate după gratii, iar avocații săi au depus apel. Acum judecătorii au admis eliberarea sa condiționată, după plata unei cauțiuni de 1 milion de euro. Fostul fotbalist trebuie să părăsească vila sa din cartierul exclusivist Esplugues de Llobregat, a cărei valoare este estimată la 5 milioane de euro, și să meargă o dată pe săptămână la secția de poliție.
Imediat după eliberare, Dani Alves a chefuit la o petrecere dată în cinstea tatălui său, Domingos Alves Da Silva, dar în absența acestuia, până la ora 5 dimineața. Știrea a provocat un adevărat scandal în Spania, unde au apărut acuzații că bogații au parte de o justiție paralelă, mai blândă, iar Alves trebuie să se întoarcă la închisoare, din cauză că nu a arătat niciun fel de remușcare pentru comiterea oribilei infracțiuni.
Rumoarea are ca rezultat și faptul că Ines Guardiola, avocata acestuia, a dezvăluit că brazilianul are conturile din Brazilia blocate din cauza procesului de partaj cu fosta soție, Dinorah Santana, și ar avea în Spania o balanță contabilă negativă de - 20.000 de euro, deși averea sa este estimată la 50 de milioane de euro. Familia lui Neymar ar fi contribuit la eliberarea sa pe cauțiune.
Dani Alves, un fotbalist excepțional
Daniel "Dani" Alves da Silva (40 de ani) este născut la Juazeiro (statul Bahia) și a fost legitimat la EC Bahia (2001-2003), FC Sevilla (2003-2008), FC Barcelona (2008-2016, 2021-2022), Juventus (2016-2017), PSG (2017-2019), Sao Paulo (2019-2021) și Pumas UNAM (2022-2023). Are 126 de selecții și 8 goluri pentru naționala Braziliei (al treilea cel mai selecționat jucători din istoria Carioca). Este considerat unul dintre cei mai talentați și compleți fundași dreapta din istoria fotbalului.
Are zeci de trofee în palmares, printre care Champions Leage (3), Cupa UEFA (2), Supercupa Europei (4), FIFA Club World Cup (3), La Liga (6), Copa del Rey (4), Supercopa de Espana (4), Serie A (1), Coppa Italia (1), Ligue 1 (2), Coupe de France (1), FIFA World U20 Championship (1), Copa America (2), Confederations Cup (2) și Jocurile Olimpice (1).
Foto - Getty Images
Urmăriți SPORT.RO și pe Google News